Усе фестывальныя дзеянні адбываліся на пляцоўцы былога санітарнага комплексу. Чаму не на тэрыторыі сядзібы вядомага кампазітара Міхала Клеафаса Агінскага, аўтара паланэза “Развітанне з радзімай”? Традыцыйна свята ладзілася менавіта там, але сёлета ў сядзібе праводзяцца рэстаўрацыйныя работы. І гэтаму нельга не парадавацца. Той, хто бываў у Залессі апошнія гады, бачыў, што будынкі сядзібнага комплексу паступова прыходзілі ва ўсё большы заняпад. Вядома, глядзець, як на вачах разбураецца такое багацце, далей было проста немагчыма.